Saya mau tau Hari ini juga merupakan: dari 18 Februari. Jelaskan dalam bahasa melayu

Hari Kemerdekaan di Gambia (1965).

1229 - Perang Salib Keenam: Frederick II, Maharaja Rom Suci memeterai kedamaian sementara sepuluh tahun bersama al-Kamil, lalu menawan semula Baitulmaqdis, Nazareth dan Baitulaham with neither military engagements nor support from the papacy.

1861 - Jefferson Davis dilantik sebagai Presiden Negeri-Negeri Gabungan Amerika pertama (dan terakhir).

1861 - Apabila penyatuan Itali hampir selesai, Raja Victor Emmanuel II dari Piedmont, Savoy dan Sardinia meraih gelaran Raja Itali.

1885 - Buku Pengembaraan Huckleberry Finn oleh Mark Twain (gambar) diterbitkan buat pertama kali. Ia dipuji dan diharamkan tidak lama selepas itu.

1901 - Winston Churchill berucap buat kali pertama di Dewan Rakyat British.

1908 - Bangunan baharu Teater Drama Diraja (gambar) di Stockholm, Sweden dibuka dengan drama Master Olof oleh August Strindberg.

1913 - Raymond Poincaré menjadi Presiden Perancis.

1929 - Anugerah Akademi pertama diumumkan.

1930 - Elm Farm Ollie menjadi lembu pertama yang menaiki pesawat kepak kaku dan juga lembu pertama yang diperah susu dalam kapal terbang.

1932 - Empayar Jepun menubuhkan Manchukuo, sebuah negara boneka di timur laut China semasa Perang China-Jepun Kedua.

1943 - Joseph Goebbels, Menteri Propaganda Hitler, menyampaikan Sportpalastrede untuk memotivasikan rakyat Jerman apabila arus Perang Dunia Kedua mula melawan Jerman.

1948 - Persidangan pertama Majlis Raja-Raja Melayu selepas penubuhan Persekutuan Tanah Melayu diadakan di Kuala Lumpur.

1948 - Eamon de Valera meletak jawatan Perdana Menteri Ireland.

1954 - Gereja Saintologi pertama diasaskan di Los Angeles, California.

1957 - Dedan Kimathi, seorang pemimpin pemberontak Kenya dihukum mati oleh kerajaan penjajah British.

1965 - Gambia merdeka dari United Kingdom.

1970 - Kumpulan Chicago Seven didapati tidak berslaah atas tuduhan merancang untuk mencvetuskan rusuhan di Konvensyen Kebangsaan Demokratik 1968.

1977 - Kenderaan ujian Space Shuttle Enterprise mengadakan "penerbangan" sulungnya apabila ditempatkan di atas sebuah pesawat Boeing 747.

1979 - Salji turun di Gurun Sahara di kawasan selatan Algeria.

2000 - Stjepan Mesić menjadi presiden kedua Croatia.

2001 - Keganasan etnik antara orang asli Dayak dan pendatang Madura meletus di Sampit, Indonesia, yang akhirnya menyebabkan lebih 500 kematian.

2003 - Seorang pembakar memulakan kebakaran di atas sebuah kereta api bawah tanah di Daegu, Korea Selatan, membunuh 200 penumpang.

2010 - Sekumpulan askar menggempur istana presiden Niger, menahan Presiden Tandja Mamadou, dan menubuhkan junta tentera.

2010 - Gelongsoran di Kohistan, barat laut Pakistan, menimbus sebuah kampung dan membunuh lebih 100 orang.

2010 - Interpol memasukkan 11 orang yang disyaki membunuh komander Hamas Mahmoud al-Mabhouh di Dubai dalam senarai dikehendakinya.

2013 - Serzh Sargsyan terpilih semula sebagai Presiden Armenia.